CELEX: 62006CB0200
Language: fi
Date: 2008-10-06 00:00:00
Title: Asia C-200/06: Yhteisöjen tuomioistuimen määräys (kuudes jaosto) 6.10.2008 (Tribunal de première instance de Bruxellesin (Belgia) esittämä ennakkoratkaisupyyntö) — Raffinerie Tirlemontoise SA v. Bureau d'intervention et de restitution belge (BIRB) (Työjärjestyksen 104 artiklan 3 kohta — Sokeri — Tuotantomaksut — Kiintiöjärjestelmän soveltamista koskevat yksityiskohtaiset säännöt — Jalosteiden sisältämien sokerin määrien huomioon ottaminen — Vietävän ylijäämän määrittäminen — Keskimääräisen tappion määrittäminen)

6.12.2008   
            
            
               FI
            
            
               Euroopan unionin virallinen lehti
            
            
               C 313/9
            
         Yhteisöjen tuomioistuimen määräys (kuudes jaosto) 6.10.2008 (Tribunal de première instance de Bruxellesin (Belgia) esittämä ennakkoratkaisupyyntö) — Raffinerie Tirlemontoise SA v. Bureau d'intervention et de restitution belge (BIRB)
   (Asia C-200/06) (1)
   
   (Työjärjestyksen 104 artiklan 3 kohta - Sokeri - Tuotantomaksut - Kiintiöjärjestelmän soveltamista koskevat yksityiskohtaiset säännöt - Jalosteiden sisältämien sokerin määrien huomioon ottaminen - Vietävän ylijäämän määrittäminen - Keskimääräisen tappion määrittäminen)
   (2008/C 313/14)
   Oikeudenkäyntikieli: ranska
   Ennakkoratkaisua pyytänyt tuomioistuin
   Tribunal de première instance de Bruxelles
   Asianosaiset
   
      Kantaja: Raffinerie Tirlemontoise SA
   
      Vastaaja: Bureau d'intervention et de restitution belge (BIRB)
   Oikeudenkäynnin kohde
   Ennakkoratkaisupyyntö — Tribunal de première instance de Bruxelles — Sokerialan yhteisestä markkinajärjestelystä 19.6.2001 annetun neuvoston asetuksen (EY) N:o 1260/2001 (EYVL L 178, s. 1) 15 artiklan tulkinta — Kiintiöjärjestelmän soveltamista koskevista yksityiskohtaisista säännöistä sokerialalla 20.2.2002 annetun komission asetuksen (EY) N:o 314/2002 (EYVL L 50, s. 40) pätevyys — Sokerialan tuotantomaksumäärien vahvistamisesta markkinointivuodeksi 2003/2004 14.10.2004 annetun komission asetuksen (EY) N:o 1775/2004 (EUVL L 316, s. 64), tuotantomaksumäärien vahvistamisesta markkinointivuodeksi 2002/2003 sokerialalle 7.10.2003 annetun komission asetuksen (EY) N:o 1762/2003 (EUVL L 254, s. 4), sokerialan tuotantomaksumäärien ja lisämaksukertoimen vahvistamisesta markkinointivuodeksi 2001/2002 15.10.2002 annetun komission asetuksen (EY) N:o 1837/2002 (EYVL L 278, s. 13), sokerialan tuotantomaksumäärien vahvistamisesta markkinointivuodeksi 2000/2001 11.10.2001 annetun komission asetuksen (EY) N:o 1993/2001 (EYVL L 271, s. 15) ja tuotantomaksujen ja lisämaksun kertoimen laskemisen vahvistamisesta sokerialalla markkinointivuodeksi 1999/2000 12.10.2000 annetun komission asetuksen (EY) N:o 2267/2000 (EYVL L 259, s. 29) pätevyys — Tuotantomaksulla rahoitettavan kokonaistappion arvioimisessa käytettävä laskutapa — Kaikkien vietyjen sokerimäärien huomioon ottaminen vietävän ylijäämän määrittämisessä ja ainoastaan vientituella vietyjen tuotantomäärien huomioon ottaminen sokeritonniin kohdistuvan keskimääräisen tappion määrittämisessä
   Määräysosa
   
               1)
            
            
               Sokerialan yhteisestä markkinajärjestelystä 19.6.2001 annetun neuvoston asetuksen (EY) N:o 1260/2001 15 artiklan 1 kohdan c alakohdan mukaan vietävä ylijäämä sisältää tässä artiklassa tarkoitetut sokerin määrät, jotka sisältyvät vietyihin jalosteisiin riippumatta siitä, onko vientitukea tosiasiallisesti maksettu.
               Mainitun asetuksen 15 artiklan 1 kohdan d alakohtaa on tulkittava niin, että kaikki kyseisen artiklan soveltamisalaan kuuluvat vietyjen tuotteiden määrät siitä riippumatta, onko vientitukea tosiasiallisesti maksettu vai ei, on otettava huomioon keskimääräistä tappiota tuotetonnilta määritettäessä.
               Kiintiöjärjestelmän soveltamista koskevista yksityiskohtaisista säännöistä sokerialalla 20.2.2002 annetun komission asetuksen (EY) N:o 314/2002, tarvittaessa sellaisena kuin se on muutettuna 27.6.2003 annetulla komission asetuksella (EY) N:o 1140/2003 ja 9.1.2004 annetulla komission asetuksella (EY) N:o 38/2004, 6 artiklan 4 ja 5 kohdan tutkiminen ei ole tuonut esiin sellaisia seikkoja, jotka voisivat vaikuttaa niiden pätevyyteen.
            
         
               2)
            
            
               Tuotantomaksujen ja lisämaksun kertoimen laskemisen vahvistamisesta sokerialalla markkinointivuodeksi 1999/2000 12.10.2000 annetun komission asetuksen (EY) N:o 2267/2000, sokerialan tuotantomaksumäärien vahvistamisesta markkinointivuodeksi 2000/2001 11.10.2001 annetun komission asetuksen (EY) N:o 1993/2001 ja sokerialan tuotantomaksumäärien ja lisämaksukertoimen vahvistamisesta markkinointivuodeksi 2001/2002 15.10.2002 annetun komission asetuksen (EY) N:o 1837/2002 tutkiminen ei ole tuonut esiin sellaisia seikkoja, jotka voisivat vaikuttaa niiden pätevyyteen.
               Tuotantomaksumäärien vahvistamisesta markkinointivuodeksi 2002/2003 sokerialalle 7.10.2003 annettu komission asetus (EY) N:o 1762/2003 ja sokerialan tuotantomaksumäärien vahvistamisesta markkinointivuodeksi 2003/2004 14.10.2004 annettu komission asetus (EY) N:o 1775/2004 ovat pätemättömiä.
            
         
      (1)  EUVL C 165, 15.7.2006.